CELEX: 62014FN0014
Language: el
Date: 2014-02-17 00:00:00
Title: Υπόθεση F-14/14: Προσφυγή της 17ης Φεβρουαρίου 2014 — ΖΖ κατά Ευρωπαϊκής Επιτροπής

10.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/54
            
         Προσφυγή της 17ης Φεβρουαρίου 2014 — ΖΖ κατά Ευρωπαϊκής Επιτροπής
   (Υπόθεση F-14/14)
   2014/C 175/76
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ΖΖ (εκπρόσωπος: A. Carrozzini, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί της κρατήσεως διαφόρων ποσών από το επίδομα αναπηρίας του προσφεύγοντος για τους μήνες από τον Απρίλιο έως τον Σεπτέμβριο του 2013.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις που περιέχονται στα εκκαθαριστικά σημειώματα συντάξεως του προσφεύγοντος για τους μήνες από τον Απρίλιο έως τον Σεπτέμβριο του 2013, περί κρατήσεως από τα επίδομα αναπηρίας που δικαιούταν ο προσφεύγων για τους μήνες αυτούς ποσών ύψους 504,67 ευρώ για τον μήνα Απρίλιο, 504,72 ευρώ για τον Μάιο και 508,38 ευρώ για τους μήνες από τον Ιούνιο έως τον Σεπτέμβριο·
            
         
               —
            
            
               εφόσον παρίσταται ανάγκη, να ακυρώσει την απόφαση, ανεξαρτήτως του τύπου με τον οποίο έχει περιβληθεί, με την οποία απορρίφθηκαν οι από 16 Ιουλίου 2013 και 7 Οκτωβρίου 2013 διοικητικές ενστάσεις κατά των προμνημονευθεισών αποφάσεων·
            
         
               —
            
            
               να ακυρώσει οποιαδήποτε απόφαση περιέχεται στην από 24 Οκτωβρίου 2013 επιστολή, η οποία φέρει στο άνω δεξιά μέρος της πρώτης σελίδας της τη μνεία «Ref. Ares(2013)3327388 — 24.10.2013»·
            
         
               —
            
            
               να ακυρώσει οποιαδήποτε απόφαση περιέχεται στην από 17 Μαΐου 2013 επιστολή·
            
         
               —
            
            
               να υποχρεώσει την Επιτροπή να καταβάλει στον προσφεύγοντα τα ακόλουθα ποσά: 1) 504,67 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Μαΐου 2013 μέχρι της πραγματικής καταβολής του εν λόγω ποσού· 2) 504,72 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Ιουνίου 2013 μέχρι της πραγματικής καταβολής του εν λόγω ποσού· 3) 508,38 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Ιουλίου 2013 μέχρι της πραγματικής καταβολής του εν λόγω ποσού· 4) 508,38 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Αυγούστου 2013 μέχρι της πραγματικής καταβολής του εν λόγω ποσού· 5) 508,38 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Σεπτεμβρίου 2013 μέχρι της πραγματικής καταβολής του εν λόγω ποσού· 6) 508,38 ευρώ, προσαυξημένα με τόκους υπολογιζόμενους με ετήσιο επιτόκιο 10 % και ετήσια κεφαλαιοποίηση από 1ης Οκτωβρίου 2013 μέχρι της πραγματικής καταβολής του εν λόγω ποσού.
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.